

Støttende kommunikation og aktiv lytning

**I denne dialog taler en frivillig, V, med A, en kriseramt kvinde. Kvinden var vidne til en bilulykke uden for sit hjem, hvor en chauffør kom slemt til skade.**

A: Åh, hvordan kunne det ske? Det var så forfærdeligt.

*V: Sådan, som du fortæller det, lyder det, som om det må have været forfærdeligt. Har jeg ret?*

A: Ja, det var forfærdeligt ... (begynder at græde ukontrolleret)...

*V: Det forstår jeg godt... (V rykker lidt nærmere) Har du lyst til at fortælle mig, hvad der skete?*

A: Jeg hørte en bil udenfor, jeg løb hen til døren og så, hvad der var sket.

Åh, det var virkelig forfærdeligt... (græder mere stille nu)... Der var blod over det hele...

*V: Jeg vil gerne høre lidt mere om, hvad du gjorde.*

A: Jeg løb hen til bilen, forsikrede mig om, at chaufføren var ved bevidsthed, og derefter skyndte jeg mig at tilkalde en ambulance. Jeg talte til chaufføren, indtil ambulancen kom.

*V: Så først sikrede du dig, at chaufføren var OK, derpå tilkaldte du hjælp, og til sidst blev du hos chaufføren?*

A: Ja, det var det, jeg gjorde.

*V: Det lyder, som om du reagerede hurtigt, udviste god dømmekraft og hjalp chaufføren på den bedst mulige måde.*

A: (Sukker...) Ja, det er rigtigt, men det var chokerende.

*V: Jeg kan godt forstå, at det må have været et stort chok for dig.*

*V: Hvordan har du det nu?*

A: Lidt bedre tak. Det føles stadig uvirkeligt, men jeg er glad for, at chaufføren overlevede...

A: Synes du, at jeg skulle besøge chaufføren på hospitalet?

*V: Jeg er ikke sikker på, at jeg kan besvare det spørgsmål for dig. Måske kan du fortælle mig mere om, hvorfor du gerne vil det, og så kan vi tale om det?*